text: Samme røver klodser i det to gange
  12 november 2015 kl. 13.23
  Poltiet beder om hjælp til at finde røver, som to gange missede sit forehavende.
  Lokalpolitiet i Esbjerg beder om borgernes hjælp til at identificere den mand, som to gange har forsøgt at røve forretninger i byen.
  Fredag den 6. november kl. 18.18 gik det ud over Felix Kiosk på Jagtvej og kl. 18.58 forsøgte han at begå røveri i Marias Drugstore på Isbjørnevej. Begge steder mislykkedes røverierne, fordi personalet havde opdaget manden og bragt sig selv i sikkerhed.
  Det er samme gerningsmand. Han har en karakteristisk gangart. Han beskrives som:
  • Lys i huden
  • Maskeret
  • Iført sort dynejakke af mærket Peak Performence (bemærk de hvide mærker på hætte, ærme og nakke), sorte bukser, hvide handsker og sorte sko
  • Medbragte stor kniv, formentlig en køkkenkniv og en brun pose
  Se også gerningsmandens lidt specielle gangart på videoen.
  Hvis du  har informationer i sagen, kan du kontakte lokalpolitiet i Esbjerg på telefon 114.
  Se en video af røveriforsøget i bunden af artiklen:
  
  